
Der er indgået kollektiv forsikringsaftale mellem Telenor ("Telenor" eller "Forsikringstager") og HELP Forsikring 


1. Parter i denne forsikringsaftale 


("Selskabet") til fordel for Telenors abonnenter. 


Forsikringstager er Telenor. Det følger af Telenors vilkår, hvornår man som Telenor kunde er sikret efter 
forsikringsaftalen. Forsikringen gælder for brugeren af et gyldigt Telenor abonnement og i det følgende betegnes 
bruger som "Medlem". Det er alene brugeren af abonnementet som er sikret på forsikringen. 


2. Forsikringsperiode 

Forsikringsperioden for den kollektive forsikringsaftale er 12 måneder. Forsikringsaftalen fornyes derefter 
automatisk. Medlemmernes rettigheder reguleres i henhold til den kollektive forsikringsaftale, og 
forsikringsperioden kan derfor blive kortere end 12 måneder, hvis et Medlem tegner et Telenor abonnement i 
forsikringsperioden. Det står Telenor frit for at opsige eller forny forsikringen. 


Telenor er forpligtet til at informere Medlemmerne ved forsikringens ophør. 


Selskabet har mulighed for at foretage ændringer i forsikringsvilkårene ved hvert hovedforfald. 


Forsikringen opsiges såfremt Medlemmets abonnement hos Telenor ophører. Desuden vil forsikringen ophøre 
såfremt samarbejdsaftalen mellem Telenor og Selskabet ophører. 


3. Hvad er omfattet af forsikringen 

Forsikringen giver ret til juridisk rådgivning knyttet til tilfælde, hvor Medlemmet bliver udsat for Krænkende 
netpublicering som det er defineret i punkt 10. Selskabet giver hjælp til forebyggelse og yder juridisk rådgivning, 
hvis en Krænkende netpublicering indtræffer, se punkt 3.1 og 3.2 nedenfor. Skaden skal være indtruffet og 


konstateret i forsikringsperioden og skal anmeldes til Selskabet i forsikringsperioden ("claims made"). 


I tillæg dækker forsikringen udbetaling af beløb til Medlemmet for tabt arbejdsfortjeneste som følge af hændelsen 
og Medlemmets behov for psykologbistand. Beløbsgrænser, krav til og vurdering af udbetaling, er nærmere 
reguleret i punkt 3.4. 


Medlemmet er dækket i egenskab af privatperson og handlingen/krænkelsen skal være knyttet til vedkommende 
som privatperson. En krænkelse/handling mod Medlemmet som deltager i eller som medlem af en gruppe, f.eks. 
med politisk eller religiøs formål, er ikke dækket. 


Er der flere sikrede Medlemmer som har været udsat for den samme handling/krænkelse og har Medlemmerne 
samme — eller overvejende ligestillede interesser — kan Selskabet anmode om at Medlemmerne benytter samme 
advokat i sagen. Hvis der er skadelidte medlemmer med samme eller ligestillede interesser, er Selskabets ansvar 
uanset begrænset til én forsikringssum. Begrænsningen gælder også hvis der er flere forsikringsselskaber som 
har givet dækning til forskellige parter. 


Forsikringen gælder alene sager som reguleres efter dansk ret og som har dansk værneting. 


3.1 Juridisk rådgivning 


Medlemmet har ret til 5 timers juridisk rådgivning pr. 12 måneder knyttet til følgende punkter: 

o Forebyggelse af krænkelser på nettet, herunder råd om ophavsret og persondata knyttet til brug 
på de sociale medier. 


e Efter Skaden: 

o Politianmeldelse af lovstridig publicering på internet. 

o Bistå i forbindelse med sletning af publicering af information/billeder, herunder dialog med den 
part som har delt informationen. 

o Vejledning omkring Medlemmets ophavsret. 

o Dialog og forhandling med indehaver af hjemmeside/domæne ved Krænkende netpublicering. 

o Økonomisk tab opstået som direkte følge af Skaden, samt tab af ikke-økonomisk art 
(oprejsning). 

o Vurdering af hvorvidt der er retsligt grundlag for at fremsætte krav om erstatning overfor 
skadevolder, som dette er defineret i punkt 10. 


Dette gælder med undtagelse af: 

e Teknisk bistand til indhentning af dokumentation og sletning af indhold på nettet. 

e Varemærke-, design- og patentrettigheder. 

e Sager relateret til Medlemmets forsætlige eller svigagtige handling eller undladelse. 

e  Straffesager. 

e Tvister mod Selskabet eller Forsikringstager eller i sager hvor der er interessekonflikt mellem 
Medlemmet, Selskabet og Forsikringstager. 

e Sager relateret til skader som følge af radioaktivitet, kemiske katastrofer eller naturkatastrofer, 
terrorhandling, strejke/lockout, krig, revolution/optøjer eller tilsvarende force majeure 
hændelser. 


3.2 Juridisk rådgivning ved tvist (retshjælpsdækning) 
Juridisk rådgivning for tvister nævnt i punkt 3.1 ydes frem til sagen er løst ved forlig eller behandlet ved de 
ordinære danske tvisteløsningsorganer. 


Ved tvist dækkes indtil DKK 150 000 pr. forsikringstilfælde efter punkt 3.2, og maksimalt 2 tvister pr. 12 måneder. 
Se bestemmelser i punkt 6, Selskabets forpligtelser og rettigheder, for så vidt angår hvilke sagsomkostninger som 


er dækket indenfor forsikringssummens maksimalgrænse. 


Der er opstået en tvist såfremt et fremsat krav er bestridt eller en modpart undlader at tage stilling til et krav inden 
rimelig tid. 


3.3 Selvrisiko ved tvist 
Ved juridisk rådgivning i tvister gælder en selvrisiko på DKK 400. 


3.4 Dækning økonomisk tab 


| tillæg til juridisk rådgivning efter punkt 3.1 og 3.2 har Medlemmet ret til økonomisk kompensation fra Selskabet 
indenfor følgende punkter knyttet til Skaden: 

e Psykologbistand og tabt arbejdsfortjeneste op til maksimalt DKK 8 000 
Forsikringen dækker alene økonomisk tab, hvor Medlemmet er udsat som privatperson og ikke i erhvervsøjemed. 


Erstatning for tab indenfor dækningsoversigtens beløbsgrænser udbetales såfremt følgende 3 vilkår er opfyldt: 
e Der foreligger en Skade i form af en Krænkende netpublicering, jf.i punkt 10, 
e Der kan dokumenteres et økonomisk tab som en direkte følge af den hændelse/skade, Medlemmet er 
blevet udsat for, samt 
e Den krænkende part enten har vidst eller burde have vidst at den Krænkende netpublicering var egnet til 
at påføre Medlemmet skade og et økonomisk tab. Vilkåret er opfyldt hvis krænkende information er lagt 
på internettet eller delt ved et uheld, men alligevel er egnet til at påføre Medlemmet et økonomisk tab. 


Erstatningsgrundlaget fastsættes efter det dokumenterede økonomiske tab i form af bekræftelse fra arbejdsgiver, 
løntræk, betalingskrav fra psykolog eller anden dokumentation som fastsætter størrelsen på et økonomisk tab for 
Medlemmet. 


Medlemmet har pligt til at begrænse Skaden og det økonomiske tab. Skaden skal være konstateret i 
forsikringstiden. Alle Skader som skyldes samme begivenhed/hændelse regnes som et skadetilfælde og henføres 
til det tidspunkt, hvor første skade blev konstateret. 


Selskabet har ret til at inkludere udbetalt beløb for økonomisk tab i et eventuelt erstatningskrav som fremmes på 
vegne af Medlemmet ovenfor en krænkende part/modpart efter punkt 3.1 og 3.2. I det omfang at 
erstatningsbeløbet for økonomisk tab af domstolene tilkendes Medlemmet, tilfalder beløbet Selskabet. 


Selskabet dækker alene økonomisk tab i tilfælde, hvor dette ikke erstattes af Medlemmets arbejdsgiver, 
fagorganisation eller andre ordninger som har til formål at beskytte Medlemmet mod økonomisk tab. 


4. Hvordan tager Medlemmet forsikringen i brug 
Hvis Medlemmet opdager at han/hun er udsat for en Krænkende netpublicering, skal Medlemmet snarest muligt 
tage kontakt til Selskabet: 


E-mail: kontaktæhelpforsikring.dk 
Telefon: 39 90 09 00 


Ved forsikringens ophør skal Medlemmet anmelde sagen til Selskabet snarest og senest 6 måneder efter at 
forsikringen er ophørt, jf. Forsikringsaftaleloven § 29, stk. 6. Der ydes ikke forebyggende juridisk rådgivning i 
henhold til punkt 3.1 efter forsikringsperiodens ophør. 


5. Medlemmets forpligtelser 

Medlemmet skal snarest muligt politianmelde netkrænkelsen. Anmeldelsen og bekræftelse på modtaget 
henvendelse skal derefter fremsendes til Selskabet. Alternativt kan Medlemmet kontakte Selskabet og få juridisk 
rådgivning til at politianmelde forholdet. 

Medlemmet skal fremvise og opbevare alle sagsdokumenter, som har eller kan have betydning for sagen samt for 
dækningen på denne forsikring. Medlemmet skal desuden besvare alle spørgsmål fra Selskabet ærligt og efter 
bedste evne og på eget initiativ give oplysninger om alle forhold, som har eller kan have betydning for sagen. 
Medlemmet skal sørge for at anmelde forholdet til institution/bank/udsteder/foretagende/netsted, så snart at 
han/hun opdager at en Krænkende netpublicering har fundet sted. Medlemmet kan få hjælp til dette fra Selskabet. 


Såfremt Medlemmet undlader at besvare henvendelser fra Selskabet og/eller juristen/advokaten tilknyttet sagen 
eller på anden måde ikke opfylder sine forpligtelser i henhold til disse forsikringsvilkår, kan forsikringsdækningen 
bortfalde helt eller delvist. 


6. Selskabets forpligtelser og rettigheder 

Selskabet skal varetage Medlemmets rettigheder og bistå med behandlingen af alle krav som er opstået som 
følge af den Krænkende netpublicering. Selskabet afgør til enhver tid i samråd med kunden, hvilke skridt som skal 
foretages i sagen, herunder om sagen skal indbringes for domstolene. Selskabet afgør om og hvornår 
sagsbehandlingen skal afsluttes. Afgørelsen kan træffes når Selskabet vurderer at følgerne af den Krænkende 
netpublicering er begrænset i rimelig grad. 


Efter anmeldelse af sagen vil Medlemmet blive kontaktet af en sagsbehandler, som har særskilt kompetence 


inden for det retsområde som sagen vedrører og som vil have ansvaret for sagen. 


Hvis Medlemmet efter punkt 3.2 ønsker at sagen i stedet skal håndteres af en advokat efter Medlemmets eget 
valg, skal dette straks meddeles Selskabet. Medlemmets rimelige og nødvendige juridisk rådgivning fra anden 
advokat, dækkes kun hvis dette er meddelt selskabet. 


Selskabet dækker ikke advokatomkostninger som overstiger tilkendte sagsomkostninger fastsat af retten. | sager 
hvor den retslige tvist er håndteret for Medlemmet af anden advokat efter Medlemmets valg, er Medlemmet 
forpligtet til, efter anmodning fra Selskabet, at anmode retten om at fastsætte advokatens godtgørelse i henhold til 


de vejledende salærtakster for den pågældende sag. 


Det er en forudsætning for dækning af omkostninger til anden advokat efter Medlemmets valg, at Selskabet 
senest to uger efter sagens afslutning har modtaget specificeret timeopgørelse og oversigt over eventuelt øvrige 
sagsomkostninger knyttet til opdraget. | det omfang at advokaten har repræsenteret Medlemmet ved retslig tvist 
ved domstolene, skal specificeret timeopgørelse og oversigt over eventuelt øvrige sagsomkostninger under alle 
omstændigheder være modtaget af Selskabet senest en uge efter dommen foreligger i den enkelte instans. 


Selskabet dækker op til DKK 150 000 pr. sag til rimelige og nødvendige omkostninger til juridisk rådgivning i 
sagen. Der dækkes ikke salær for transporttid og transportomkostninger i forbindelse med sagens behandling, 


retsmøder m.v. 
| de tilfælde hvor sagen håndteres af Selskabets jurister eller advokat, dækkes i tillæg idømte sagsomkostninger 


og retsafgifter i det omfang at den samlede dækning ikke overstiger dækningsmaksimum på DKK 150 000 pr. 


forsikringstilfælde. 


Sensitivity: Internal 


© HELP 


Selskabet afholder ikke omkostninger som er pådraget Medlemmet uden Selskabets forudgående samtykke og 
afholder ikke eventuelle omkostninger i forbindelse med skifte af advokat. Selskabet har ret til at holde modparten 
ansvarlig for sagsomkostninger og kan kræve sagsomkostninger betalt direkte til sig fra modparten. 


7. Persondata 
Formålet med behandlingen af personoplysninger er at yde juridisk rådgivning til den, som benytter tjenesten i 
forbindelse med Krænkende netpublicering. 


Alle oplysninger som Selskabet modtager i forbindelse med sit arbejde behandles fortroligt og i tråd med 
gældende Persondatalov. I visse tilfælde vil der være behov for at dele de oplysninger, Medlemmet giver 
Selskabet med andre, f.eks. jurister, advokater og sagkyndige med henblik på at varetage Medlemmets 
interesser. Medlemmet er indforstået hermed ved accept af vilkårene. Medmindre andet er aftalt eller forudsat, 
har Selskabet ret til at oplyse om et eksisterende klientforhold for at forklare interessekonflikter. 


Medlemmet samtykker ved indgåelsen af forsikringsaftalen til at al kommunikation kan foregå elektronisk. 


8. Samtykke 
Kunden samtykker til Selskabets behandling af Medlemmets personoplysninger samt personoplysninger 
tilhørende eventuelle mindreårig bruger af abonnementet. 


Såfremt forsikringen benyttes af en person under 18 år, samtykker Kunden til at Selskabet efter den mindreåriges 
anmodning, yder juridisk rådgivning til den mindreårige, opretter dialog med tredjepart og anmoder tredjepart om 
sletning af Krænkende netpubliceringer. 


Selskabet kan ikke uden forældrenes eller værgens samtykke repræsentere den mindreårige i forbindelse med 
fremsættelse af erstatningskrav eller retslig proces. 


9. Uenighed om sagens behandling 

Hvis Medlemmet er uenig i en afgørelse fra Selskabet om at afslutte sagens behandling, eller til ikke at forfølge 
sagen videre, kan sagen indbringes for Selskabets klageafdeling, som fremgår af Selskabets hjemmeside. Klagen 
fremsendes elektronisk til: 


HELP Forsikring 
Strandgade 12, 1. sal 
1401 København K. 


E-mail: kontaktæhelpforsikring.dk 
Telefon: 39 90 09 00 


Medlemmet har ligeledes mulighed for at indbringe sagen for Ankenævnet for Forsikring, Anker Heegaards Gade 
2,1. sal, 1572 København V., 33 15 89 00 


10. Definitioner 


Krænkende: Information på internet som er delt uden nødvendig tilladelse, er chikanerende, gentagende og 
ligner mobning, eller er ulovlig efter regler om persondata og/eller beskyttelse af privatlivet. 

Krænkende netpublicering: Krænkende og lovstridig information, herunder ytringer som er publiceret om 
Medlemmet i åbne og frit tilgængelige kilder på internettet. Krænkende og lovstridige billeder af Medlemmet som 
er delt i åbne og lukkede kilder uden Medlemmets samtykke. 


Kunde: Person registreret som kunde hos Telenor, uafhængig af om andre er registreret som betaler eller som 


bruger(e) af tjenesten. 

Medlem: Bruger af et Telenor abonnement. 

Psykologbistand: Medlemmets behov for professionel psykologisk hjælp efter en Krænkende netpublicering. 
Selskabet: HELP Forsikring, filial af HELP Forsikring AS, Norge. 

Skade: Hændelse hvor Medlemmet er udsat for en Krænkende netpublicering. 

Skadevolder: Person som har publiceret krænkende information om Medlemmet på Internettet. 


Tabt arbejdsfortjeneste: Økonomisk tab som følge af at Medlemmet må tage fri fra arbejdet på grund af Skaden, 
og arbejdsgiver ikke udbetaler løn for den aktuelle periode. 


Åbne og frit tilgængelige kilder: Internet sider, fora, blogger, medier osv. som er åbne for alle. Tilgang til kilden 
er ikke begrænset til en kreds af personer, kræver ikke medlemskab, tilhørsforhold til stedet eller stiller andre 
kriterier for tilgang, som andre mennesker generelt ikke kan opfylde/efterkomme. 


11. Baggrundsret 


Forsikringsaftalen består af forsikringsbevis og forsikringsvilkår samt bestemmelserne som følge af 
Forsikringsaftaleloven og øvrig lovgivning. 

